SARL-NUUS SONDAG & NOVEMBER 2009 


U luister na ZS6SRL, die amptelike radiostasie van die Suid-Afrikaanse Radi- 
oliga, die nasionale vereniging vir amateurradio in Suid-Afrika, met `n nuusbul- 
letin wat elke Sondag om 08:15 SAT in Afrikaans en om 08:30 SAT in Engels 
uitgesaai word. Oudio is ook beskikbaar via die web by www.sarl.org.za. Klik 
op ARMI en volg die skakels soos aangedui. Vir oudio via Echolink, koppel 
met ZSOJPL-R. Hierdie en vorige bulletins kan van www.sarl.org.za afgelaai 
word en u kan ook daar inteken om toekomstige bulletins per e-pos te ontvang. 
U nuusleser is (naam en roepsein), op 145,725 MHz vanuit Pretoria, met her- 
leidings op 28,325; 14,235; 10,130; 7,066 en 3,695 MHz ESB, asook op 52,750; 
438,825 en 1,297 MHz FM in die Pretoria-gebied. (Ander nuuslesers verander 
soos toepaslik.) 


STIL SLEUTEL 


Dit is met leedwese dat die afsterwe van Arthur Ronald Hersey op 6 November 
2009 aangekondig word. Arthur het in 1938 op ouderdom 16 gekwalifiseer as n 
radioamateur met die roepsein ZSIRS. 


Ons betuig ons innige meegevoel aan sy seun John, familie en vriende. 
POUSE 

In die nuus vandag; 

PRET MET SATELLIETE 

NUWE BAGAR WORD GEDEMONSTREER 

RAFE-UITSLAE BINNEKORT BESKIKBAAR 

RADIOAMATEUR WEN n NOBELPRYS 


U luister na Z#S6SRL. Bly ingeskakel vir meer besonderhede oor hierdie en ander 
belangrike en interessante nuusitems. 


NOORDWES AMATEURRADIOKLUB BEDRYF ZS10WCOS 


Die Noordwes Amateurradioklub bedryf dié spesiale stasie, ZS10WCOS, 
gedurende November. Die Boland Amateurradioklub het in September goed 
begin toe hulle 2 639 kontakte met amateurs in meer as 100 lande gemaak het. 
Die Oakdale Radioklub het die stasie gedurende Oktober bedryf, maar dit is 
nog nie seker hoeveel kontakte gemaak is nie. In Desember sal lede van die 
Oosrand Radioklub ZS10WCS bedryf. Die voorkeurfrekwensies is soos volg: 
GG op 28 010; 21 010; 14 010; 7 010 en 3 510 kHz. ESB op 28 480; 21 280; 14 
180: 7 080 en 3 780 kHz. @SL via die Buro of direk via SARL, Posbus 1721, 
Strubensvallei, 1735. 


PRET MET SATELLIETE 


AMSAT het n satelliet-aktiwiteitsnaweek vir 13 tot 15 November 2009 gereël en 
radioamateurs word genooi om logstate in te dien. Die doel met die geleentheid 


is om nuwe operateurs aan te moedig om aan te sluit by die groeiende groep be- 
langstellendes in amateurradiosatelliete. AMSAT Noord-Amerika het spesiaal 
gereël vir hoër krag op die @RP-modus op AO-51, sodat werking op die satelliet 
makliker kan wees vir die nuwelinge. Die geleentheid sal op die lug wees vanaf 
16:00 UTC op Vrydag 13 November 2009 tot 16:00 UTC op Sondag 15 November 
2009. Werking is toelaatbaar op enige aktiewe radioamateursatelliet op enige 
modus om in aanmerking te kom vir punte. Die voorbehoud is dat @OSO s met 
AO-51 in die @ORP-V/U modus moet wees (145,880 MHz opskakel en 435,150 
MHZ afskakel). RF Design borg n prys van n TinyTrak 4 vir die operateur wat 
die meeste punte verdien en n TinyTaka vir die beste draagbare stasie. Indien 
dit dieselfde operateur is, sal die 'TinyTrak3 aan die operateur met die tweede 
hoogste punte toegeken word. Volle besonderhede kan by www.amsatsa.org.za 
besigtig word. 


NUWE BACAR WORD GEDEMONSTREER 


Op Saterdag 21 November om 14:00 sal John Willescroft, ZS6EF, die 2010- 
weergawe van BACAR by die Nasionale Amateurradiosentrum demonstreer. 
Hierdie BACAR sal op Sondag 24 Januarie sy nooiensvlug in die Wes-Kaap 
onderneem. BAGAR is die akroniem vir “Balloon Carrying Amateur Radio”; 
n projek wat in die sewentigerjare vir die eerste keer deur SA AMSAT van 
stapel gestuur is. BACGAR, sal gedemonstreer word terwyl dit aan n kabel vas 
is. Radioamateurs wat nie vir die demonstrasie by die NARS kan wees nie, kan 
dit op die web volg. Meer besonderhede volg in volgende week se SARL-nuus. 
U kan meer detail verkry by www.amsatsa.org.za. Die demonstrasie sal volg na 
die eerste tuiskonstruksiekursus by die NARS, wat reeds volbespreek is. Name 
word ook nou ingesamel vir n moontlike tweede reeks van tuiskonstruksiekur- 
susse volgende jaar. Daar is nog plekke oop op die Durban-, Port Elizabeth- 
en Kaapstadkursusse. n Lys van persone wat bespreek het, en bevestig is, is 
beskikbaar op die SARL-webwerf by www.sarl.org.za. Klik op RTA onder die 
hoof “Activities” en volg die skakels. 


RAFE-UITSLAE BINNEKORT BESKIKBAAR 


Die langverwagte RAF-uitslae sal binne die volgende paar dae bekend gemaak 
word. Sedert die laaste RAF is n paar dinge verander om OKOSA te help met 
die bykomende administratiewe werk. Die veranderings is soos volg: Gewoonlik 
Sou ons roepseine vir die RAEF-kandidate voor die tyd reserveer. Kandidate wat 
die Klas A-eksamen geskryf het, het ook die geleentheid gehad om die Klas 
B-eksamen te skryf. Wanneer al die vraestelle gemerk en gemodereer is, sou 
ons n lys terugstuur na OKOSA en vra dat hulle alle gereserveerde roepseine 
vir kandidate wat gedruip het moet ophef. Hulle is dan voorts versoek om die 
roepseine van dié kandidate wat die Klas A-eksamen gedruip het op te hef, maar 
dié wat Klas B geslaag se roepsein te reserveer vir n Klas B-roepsein. Dit het 
baie addisionele werk meegebring vir die personeel wat met radiolisensies werk 
baie dubbele werk is ook gedoen. Die nuwe prosedure behels dat wanneer 
die vraestelle klaar gemerk is, die roepseine deurgestuur word vir reservering 
vir die kandidate wat die eksamen geslaag het. Ons wil graag alle kandidate 


aanmoedig om gereeld die SARL-web dop te hou die uitslae. Dankie vir u 
geduld. Indien u enige navrae het, kan u Mariska by die SARL-kantoor skakel 
by 011 675 2393 of stuur vir haar e-pos na admin@sarl.org.za. 


RADIOAMATEUR WEN n NOBELPRYS 


Om (5:30 op die oggend van 6 Oktober, het George E Smith, AA?EJ,van 
Barnegat, New Jersey, n telefoonoproep ontvang wat sy lewe dramaties ve- 
rander het. Hy het gehoor dat hy die 2009-Nobelprys vir Fisika gewen het vir 
die ontdekking van n nuwe halfgeleierkringloop die CCD-sensor. Smith sal die 
prys met twee ander ontvangers deel: Charles K Kao, van die Standard Telecom- 
munication Laboratories in die Verenigde Koninkryk en die Sjinese Universiteit 
van Hongkong, asook Willard $ Boyle, van Bell Laboratories. Elke ontvanger 
sal n diploma, n medalje en n 25% deel van die R10 miljoen-prysgeld ont- 
vang. Kao het erkenning van die pryskomitee ontvang vir sy deurslaggewende 
prestasies oor die geleiding van lig in optiese veselglaskommunikasie. Sy ont- 
dekkings het die weg gebaan vir optiese veseltegnologie, wat gebruik word deur 
bykans alle betrokkenes by moderne telefonie- en datakommunikasie. Boyle en 
Smith het n digitale beeldsensor ontwerp die COD wat die elektroniese “oog? 
in bykans alle fasette van fotografie geword het. Die CCD is in ongeveer een uur 
oor middagete ontwerp toe Smith en Boyle by Bell Labs in New Jersey gewerk 
het. Dit was, volgens Wired Magazine, die eerste praktiese manier om n beeld 
Op n ligsensitiewe silikonskyfie te stoor en dan na `n digitale vorm om te skakel. 
Kortom gestel is dit die basis van die digitale kamera van vandag. Volgens 
Wired is die verbasende feit van die ontdekking die kort tydjie waarin Boyle en 
Smith met die ontwerp vorendag gekom het. Met Bell Labs wat gedreig het om 
befondsing van hulle departement weg te neem en na ander navorsing toe te 
ken, moes Boyle n kompeterende halfgeleier vinnig ontwerp. Hy en Smith het 
saamgewerk en binne n uur het hulle met die idee na vore gekom en dit op n 
swartbord geteken. “Een oggend in Oktober 1969,” skryf Boyle op sy webwerf, 
“is ek uitgedaag om n nuwe soort rekenaargeheue te skep. Die middag het ek 
en George Smith bymekaargekom en vir n uur lank n dinkskrum gehou oor 
n nuwe tipe halfgeleier, met sketse en formules op n swartbord. Ons het dit 
n charge-coupled device” n CCD genoem. 'Toe ons die werkswinkel by Bell 
Labs vra om die toestel te bou, het dit gewerk soos verwag tot ons kollegas 
se verbasing. Smith het gesê hy weet die COD was onder oorweging vir die No- 
belprys, “maar ons het nie geweet of, en wanneer dit sou gebeur nie. Navorsing 
waarvoor die Nobelprys toegeken word, is gewoonlik baie jare se voortdurende 
werk. In my geval is dit 40 jaar se navorsing. Die Pryskomitee maak seker dat 
die navorsing die toets van die tyd slaag.” Luister na Amateur Radio Mirror 
International later vandag, vir meer besonderhede. 


GROOT PRESTASIE DEUR ZS4JAN. 


Gedurende die afgelope maand het Jan Botha, ZS4JAN, die uitsonderlike 
prestasie behaal om die WAZS 1 000 sertifikaat van die SARL te verwerf. 
Dit beteken dat Jan 1 000 bevestigde kontakte met individuele roepseine in 
Suid-Afrika verwerf het. Dit het Jan bykans 6 jaar geneem om hierdie mylpaal 


te behaal. Wat die prestasie meer uniek maak is die feit dat Jan die eerste 
amateur is wat die WA7ZS 1 000 behaal. Die President van die SARL wens Jan 
hiermee geluk met hierdie besonderse prestasie en vertrou dat dit `n inspirasie 
vir ander amateurs sal wees om ook meer aktief op die bande te wees en gereeld 
die kontakte met behulp van 'n @OSL-kaart of die SARL se SA-OSL-stelsel te 
bevestig. Nogmaals baie geluk aan Jan. 


JAARLIKSE HERDENKINGSDIENS 


Die jaarlikse herdenkingsdiens sal in vandag se ARMI-program vanaf 10:45 uit- 
gesaai word. Die diens is ter nagedagtenis van Suid-Afrikaners wat hulle lewens 
opgeoffer het ter beskerming van ons land en sy bevolking. Handhaaf asb. ra- 
diostilte tussen 10:45 en 11:00 as n gebaar van respek. Die diens sal deur Ds. 
Hannes Enslin, ZS6JDE, waargeneem word. 


KOMPETISIENUUS 


Die tweede been van die SARL-HF-velddag word oor die naweek van 21 en 22 
November gehou met foon- en GG-aktiwiteit op 10 tot 160 meter. 


Die kompetisiekomitee het die uitslae van die tweede been van die SARL-80 m 
OSO-kompetisie bekendgemaak. 


le Jan Botha, ZS4JAN, 630 punte; 2e Charles le Roux, ZS1COF, 415; 3e The- 
uns Potgieter, ZS2EC, 265; de Sasolburg ARK, ZS4SRK, 255; 5e Geoff Levey, 
ZSGGRL, 230 punte, en 6e Die Wêreldbekersokkerstasie, ZS10WGCS, bedryf deur 
Dave, ZS1SG, 205 punte. 


HE-VOORTPLANTINGSVOORSPELLING 


Hannes Coetzee, ZS6BZP, rapporteer dat die sonaktiwiteitsvlak steeds laag is. 
Daar was gedurende die week geen sonvlekke sigbaar nie. 20- en 40 m is die 
beste keuses vir DX. Gedurende die middae gaan die toestande na die ooste en 
die weste goed wees. Gedurende laatmiddae en in die aande gaan toestande na 
Europa goed wees. In die oggende is daar moontlike kanse om kontakte met 
Australië op 20 m te maak. Kontakte met Nieu-Seeland gaan uitdagend wees. 
Daar is ook 'n moontlikheid van 20 en 15 m-kontakte met Brasilië gedurende 
die laatmiddae en vroeë aande. Gedurende die middae is daar 'n goeie kans 
vir 15 m-kontakte met die VSA. Plaaslike toestande gaan gedurende die dag 
op 40 m goed wees. 80 m behoort gedurende vroegoggend en laatmiddag goeie 
resultate oor die korter afstande te lewer. 30 m sal gedurende die middel van 
die dag goeie resultate oor die langer afstande lewer. 20 m begin weer om van 
sy glorie te herwin en daar kan goeie kontakte tussen afdelings 1 en 6 gemaak 
word. Saans is 80 m die beste keuse. Besoek gerus www.spaceweather.co.za vir 
meer inligting. 


DAGBOEK VAN GEBEURE 


8 November Herdenkingsdiens vanoggend om 10:45 tydens ARMI-program; 
9 November sluitingsdatum vir Radio ZS-artikels; 13 tot 15 November 


Satellietaktiwiteitsnaweek; 15 November sluitingsdatum vir die 2010- 
kompetisievoorstelle; 21 en 22 November die SARL HF-velddag; 21 November 

Tuiskonstruksiekursus en BAGAR-demonstrasie in Gauteng by die NARS; 
22 November lIntegnet met SumbandilaSat as tema; 30 November sluit- 
ingsdatum vir die opstelkompetisie en sluitingsdatum vir die SARL-raad se 
nominasies. 


SARL-nuus nooi klubs en individue om nuusberigte wat vir radioamateurs en ko- 
rtgolfluisteraars van belang is, in te stuur. Indien moontlik, plaas nuusberigte 
in beide Afrikaans en Engels op www.sarl.org.za/newsinbox.asp, nie later nie 
as die Donderdag wat die bulletindatum voorafgaan. Die SARL nooi u ook 
om te luister na die program Amateur Radio Mirror International, wat om 
10:00 SAT op 145,750 MHGZ in die Pretoria-gebied uitgesaai word, met herlei- 
dings op 7 (082, 7 205 en 17 860 kHz. Daar is ook 'n Podcast'-uitsending 
waarna geluister kan word. Vir oudiostroming en Echolink deur ZS6FCS, be- 
soek www.sarl.org.za, klik op ARMI en volg die skakels. `n Heruitsending vind 
Maandagaande om 21:00 SAT op 3 215 kHz plaas. Sentech borg die uitsendings 
op die nie-amateurfrekwensies. 


U het geluister na `n nuusbulletin van die Suid-Afrikaanse Radioliga wat deur 
Dennis, 4S4BS, saamgestel is. Die redakteur was Jannie, ZRGPHD. Dankie, dat 
u geluister het, 73. /EX 


